text: Video: God bus-kultur er at skrue ned for lyden
  09 september 2014 kl. 06.28
  Sydtrafik har sat gang i en kampagne for at få de rejsende til at tage hensyn til hinanden, når de taler i deres mobil-telefon i bussen.
  
  Det er ikke censur ? bare god buskultur, står der bl.a. på en plakat, som Sydtrafik har fået lavet. Den kommer til at hænge i busserne, på busstoppesteder på skoler og på uddannelsessteder.
  Det er fortsat i orden at tale i mobil og høre musik - men de rejsende skal skrue ned for lyd-niveauet.
  - Netop i forhold til støj vil vi gerne opfordre til, at der skal være rum og plads til, at alle synes, det er en behagelig oplevelse, siger Lars Berg, adm. direktør for Sydtrafik.
  Sydtrafiks seneste kundetilfredsheds-undersøgelse fra 2013 viste nemlig, at indeklimaet i bussen kan blive bedre. Det gælder både i forhold til støj i forbindelse med mobiltelefoner og med hensyn til temperaturen i bussen.
  Se og hør Lars Berg, adm. direktør for Sydtrafik, om god bus-kultur. Varighed: 40 sekunder
  
  